สวัสดีค่ะ.เมื่อวันที่20.มค.ได้ขูดมดลูกเพราะตั้งครรภ์แล้วลูกหัวใจหยุดเต้นตอนอายุครรภ์9วีค.ให้งดมีเพศสัมพัน2สัปดาห์.ป้องกันการติดเชื้อแล้ววันนี้วันที่1กพ.ได้มีเพศสัมพันไม่ได้สวมถุงยางแต่หลั่งนอก.อยากทราบว่าจะท้องไหม..จะติดเชื้อรึเปล่า?
สวัสดีค่ะ การขูดมดลูกนั้นคือการนำเนื้อเยื่อภายในมดลูกออกเพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เป็นต้น ทั้งยังอาจใช้สำหรับผู้ที่มีภาวะแท้งบุตรหลังขูดมดลูกอาจจะมีเลือดออกกระปริดกระปรอยจากเลือดที่ค้างในมดลูกยังออกมาไม่หมดอยู่ได้ประมาณ 2-4อาทิตย์ แต่ไม่ควรเกินจากนั้น และควรงดการมีเพศสัมพันธ์ในช่วง 2-4 อาทิตย์แรกเพื่อป้องกันการติดเชื้อและเพื่อยังไม่ให้เกิดการตั้งครรภ์ตามมาเร็วจนเกินไปดังนั้นการมีเพศสัมพันธ์ไม่ได้ป้องกันดังกล่าวมา มีโอกาสตั้งครรภ์และติดเชื้อได้ เพราะยังเพิ่งขูดมดลูกมาไม่นานแนะนำสังเกตอาการต่อไปว่าประจำเดือนรอบถัดไปมาตามปกติหรือไม่ หากมีเลือดออกมากหรือกระปริดกระปรอยระหว่างรอบเดือน ปวดหน่วงท้องน้อยมาก ควรรีบกลับไปพบสูตินรีแพทย์ ตอนนี้ถ้าไม่สบายใจอาจซื้อยาคุมฉุกเฉินมากินภายใน 72 ชั่วโมงหลังมีเพศสัมพันธ์ เพื่อป้องกันการตั้งครรภ์ไว้ด้วย แต่อาจมีเลือดออกผิดปกติตามมาหลังจากนั้นได้จากผลข้างเคียงยา